
ŠAKIŲ RAJONO SAVIVALDYBĖS TARYBA

SPRENDIMAS

DĖL ILGALAIKĖS PASKOLOS IŠ VALSTYBĖS VARDU PASISKOLINTŲ LĖŠŲ INVESTICINIAMS PROJEKTAMS FINANSUOTI ĖMIMO

2013 m. balandžio 25 d. Nr. T-140
Šakiai


Rajono savivaldybės taryba, vadovaudamasi Lietuvos Respublikos vietos savivaldos įstatymo (Žin., 1994, Nr. 55-1049; 2008, Nr. 113-4290) 16 straipsnio 2 dalies 28 punktu, Biudžeto sandaros įstatymo (Žin., 1990, Nr. 24-596, 2004, Nr. 4-47) 10 straipsnio 1 dalies 1 punktu, Vyriausybės 2004 m. kovo 26 d. nutarimu Nr. 345 (Žin., 2004, Nr. 47-1557, 2012, Nr. 35-1710)  patvirtintomis Savivaldybių skolinimosi taisyklėmis ir atsižvelgdama į rajono savivaldybės kontrolierės 2013 m. vasario 14 d. išvadą Nr. S-509, n u s p r e n d ž i a:


1. Imti ilgalaikę iki 168,038 tūkst. eurų paskolą iš valstybės vardu pasiskolintų lėšų rajono savivaldybės administracijos vykdomiems 2007-2013 metų laikotarpio Europos Sąjungos struktūrinės paramos lėšomis finansuojamiems projektams įgyvendinti (pridedama).


2. Leisti rajono savivaldybės administracijai 1 punkte nurodytas lėšas skolintis dalimis faktiškai įgyvendinamiems projektams finansuoti, neviršijant atitinkamiems metams įstatymu nustatytų skolinimosi limtų:


2.1. 2013 metais – 20,621 tūkst. eurų;


2.2. 2014 metais – 147,417 tūkst. eurų.

3. Nustatyti paskolos grąžinimo terminą iki 25 metų.


4. Nustatyti, jog rajono savivaldybė, garantuodama valstybės vardu pasiskolintų lėšų grąžinimą, sutinka, kad, uždelsus prievolių pagal garantijas vykdymą ir per Finansų ministerijos nustatytą terminą nesumokėjus nustatytos sumos, Finansų ministerija iš rajono savivaldybės biudžetui priklausančių gauti valstybės biudžeto pajamų išskaičiuotų rajono savivaldybės mokėtiną sumą.


5. Įgalioti rajono savivaldybės administracijos direktorių pasirašyti ilgalaikės paskolos sutartį su Lietuvos Respublikos finansų ministerija.


6. Pripažinti netekusia galios rajono savivaldybės tarybos 2010 m. birželio 30 d. sprendimo Nr. T-202 „Dėl rajono savivaldybės tarybos 2010 m. kovo 25 d. sprendimo Nr. T-81 dalinio pakeitimo“ 7.2 eilutę. 
Savivaldybės meras 

